Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 108

2. § A Megállapodás magyar nyelvű szövege a következő: „Adományozási Megállapodás a Magyar Köztársaság Kormánya és az Amerikai Egyesült Államok Kormánya között a katasztrófavédelmi tevékenységek információs rendszerének továbbfejlesztése céljából A jelen Adományozási Megállapodás az Amerikai Kereskedelmi és Fejlesztési Ügynökség (TDA) útján eljáró Amerikai Egyesült Államok Kormánya, valamint a Belügyminisztérium útján eljáró Magyar Köztársaság Kormánya („Adományozott”) között jön létre. A TDA beleegyezik abba, hogy a jelen Megállapodás feltételei szerint 184 450 USD összeget („TDA Adomány”) biztosít az Adományozottnak, hogy Magyarországon („Fogadó Ország”) a Belügyminisztérium számára egy kommunikációs rendszerterv („Tanulmány”) elkészítéséhez szükséges áruk és szolgáltatások költségeit finanszírozza.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes